Делера салам-маршалла хиларо ша ламазана хьала а гIаьттина, шен Далла хьалха ша дIахIуттучу хенахь шен дагца ниййат деш хилла – цо маттаца иза аьлла хилар деана а дац цхьанхьа а1 - тIаккха такбир деш хилла цо «АллхIу Акбар» олуш, шен ши куьг белш тIе кхаччалц хьала а айдеш, цхьайолчу хенахь лергадуьме (лерган дуьхьиге) кхаччалц а ойъуш хилла цо. ТIаккха шен аьтту куьг шен аьрру куьйгана тIедуьллуш хилла цо, и шиъ ший а шен накхана тIе а дуьллуш.2 ТIаккха, цо ламаз дIадолош хилла, ламаз дIадолоран цхьана доIийца. Оцу доIанех цхьаъ ду: «СубхьнакаллохIумма ва бихьамдик, ва таброкасмук, ва таIла жаддук, ва лилхIа гIойрук». ТIаккха цул тIаьхьа сурат «АлФатихьат» доьшуш хилла цо, тIаккха «АллхIу Акбар» олуш хилла шен ши куьг хьала а айдеш, тIаккха рукуI деш хилла, шен букъ нисса дIа а нисбеш, хи чохь долу кад шен букъ тIебиллича а Iенар боцуш.